cyanic-selkie/wikianc huggingface dataset:
אובר-ז'וזף אנרי
מותו
המכתב השלישי מיועד גם כן לאשתו, והוא אינו גמור. הפתיחה שלו אבדה גם כן. הוא עוסק בעיקר במצבו הנפשי ("הריני כמשוגע. ראשי מפולח כאב נורא..."). לימים טענה אשתו שאנרי האמין באמת ובתמים באשמתו של דרייפוס, וחשש משערורייה שתתחולל אם לא ימצאו הוכחות מספקות לכך, לפיכך זייף את המכתב. סברה אחרת טוענת שאנרי פשוט ניסה למצוא חן בעיני הבכירים ממנו. עם זאת, המשפט "לטובת מי פעלתי" שצוטט לעיל, שנוי במחלוקת וניתן להבין ממנו שאנרי שרת מישהו. ניתן לחלק את התאוריות העוסקות בכך לשלוש תאוריות עיקריות: תאוריית "האשמה הקטנה" גורסת שאנרי למעשה עסק בריגול יחד עם אסטרהאזי וניסה להגן עליו. תאוריית "האשמה הגדולה" גורסת שאנרי זייף את המכתב בהוראת הממונים עליו, כחלק ממזימה גדולה של ראשי הצבא להפליל את דרייפוס. תאוריה שלישית גורסת שבצבא צרפת פעל למעשה סינדיקט ריגול שלם שאנרי היה חלק ממנו. על פי תאוריה זו, אנרי לא ניסה להגן על אסטרהאזי, כי אם על מרגל נוסף, חשוב ובכיר ממנו.
גם הגרסה הרשמית על פיה אנרי התאבד שנויה במחלוקת. ניתוח הגופה נאסר, מה שמחזק את הסברה שאנרי למעשה נרצח.
וילאייט חג'אז
וילאייט חג'אז (בערבית: ولاية الحجاز; בטורקית עות'מאנית: ولايت حجاز) היה אזור חג'אז בחצי האי ערב כאשר הוא נוהל כמחוז ברמה הראשונה (וילאייט) של האימפריה העות'מאנית. בתחילת המאה ה-20, לפי הדיווחים, שטחו היה. חג'אז כלל את כל האדמות מהגבול הדרומי של וילאייט סוריה, דרומית לעיר מעאן, עד לגבול הצפוני של וילאייט תימן, מצפון לעיר אל לית.
תקופת הווילאייט
העות'מאנים החזיקו חיל מצב של 7,000 חיילים בפיקוד קצינים, בנוסף לשמירה האישית של השריף שכללה 500 חיילים. חיל מצב תקין הוצב בעיירות מכה ומדינה ואילו כוחות קטנים הוחזקו בג'דה, ינבוע וטאיף - כולם היו לצד מסילת הרכבת החיג'אזית האסטרטגית. מלבד התנחלויות אלה, כבישים ותשתיות אחרות לא היו בשליטת העות'מאנים - הכבישים לינבוע ממדינה דרשו מלווים חזקים ותוואי הרכבת מכה -מדינה נסגר באופן קבוע על ידי בני שבט שדרשו תשלום עבור מעבר - שוד בכבישים אלו ורצח היו נפוצים.
...Ready for It?
הופעה
בנוסף, השיר נכלל ברשימת השירים של סיבוב ההופעות "Reputation Stadium Tour".
Total Eclipse of the Heart
רקע וכתיבה
את השיר כתב והפיק ג'ים סטיינמן לבדו. השיר הוא בין השירים הבודדים שבהם טיילר לא לקחה חלק בהפקה או בכתיבה.
אייסלמיר
האייסלמיר נוצר ב-1932, כאשר מפרץ פנימי גדול ורדוד, הזאודרזי (Zuiderzee) נסגר בסכר באורך של 32 ק"מ, האפסלאודייק. היה זה חלק ממיזם ימי ראשי שידוע כ"עבודות הזאודרזי" (Zuiderzeewerken), ששנים לאחר מכן הוביל לכיבוש הים וצמצם את שטח האגם.
המרכז המסחרי החדש בחיפה
היסטוריה
לצורך תכנון המבנה הוכרז על תחרות שזכה בו משרד מקס לב-דנון. תוכניתם שהייתה מאוד חדישה עוררה את חששותיהם של היזמים, הם פנו לייעוץ נוסף לאדריכל האנגלי קליפורד הולידיי. התוכנית הסופית הייתה שילוב רעיונותיהם של שני המשרדים ומשרד אורל (פייבלזון) וזוהר.
ארמני (חברה)
Armani Cosmetics
מותג היופי של ג'ורג'ו ארמני הכולל מוצרי קוסמטיקה, טיפוח העור, מי קולון ובשמים. הוא מופק ומופץ כקו האופנה היוקרתי של המותג לוריאל. ניתן להשגה בחנויות כולבו רבות מסביב לעולם. ארמני מעורב גם בעסקי האוכל עם 14 בתי קפה תחת השם אמפוריו ארמני וארמני ג'ינס. ישנו גם בר על שם ארמני בהונג קונג ושתי מסעדות. לארמני גם חנות ספרים הנקראת "Armani Libri" וחנות פרחים, "Armani Fiori".
האוניברסיטה הטכנולוגית של נאניאנג
שטחי הקמפוס הראשיים ממוקמים בחלקה המערבי של סינגפור.
הלן רדי
הלן מקסין רדי (באנגלית: Helen Maxine Reddy; 25 באוקטובר 1941 – 29 בספטמבר 2020) הייתה זמרת פופ אוסטרלית-אמריקאית ילידת אוסטרליה, שהייתה ידועה בזכות להיטה הבינלאומי "I Am Woman", אשר היה לאחד מהלהיטים הגדולים ביותר בשנת 1972 ובשנות השבעים. השיר כבש את פסגת מצעד הבילבורד הוט 100.
קריירה מוזיקלית
בנובמבר 1972, הוציאה את אלבומה המצליח ביותר I Am Woman, מתוכו יצא הסינגל "I Am Woman", שהפך לשירה המצליח ביותר. השיר כבש את פסגת מצעד הבילבורד הוט 100, קנדה הוט 100 והגיע למקום השני במצעד המוזיקה האוסטרלי. איגוד תעשיית ההקלטות האמריקאי העניק לאלבום את תואר הפלטינה, על מכירות של למעלה ממיליון עותקים במדינה. בשנה שלאחר מכן, יצא אלבומה Long Hard Climb, שקיבל את תואר הזהב במדינה. בשנת 1974, יצא האלבום Love Song for Jeffrey, מתוכו יצאו שירים מצליחים. האלבום עצמו זכה להצלחה גם כן, תוך שקיבל את תואר הזהב במדינה. באותה השנה, הוציאה אלבום נוסף: Free and Easy. גם הוא קיבל את תואר הזהב.
הקורפוס ה-15 (האימפריה העות'מאנית)
החזית המזרחית
הקורפוס העות'מאני ה-15 ספג הפסדים כולל של כ-25,000 בגליציה.
רובי בנטל
ביוגרפיה
ב-2008 הופיעה בנטל לראשונה בתיאטרון במחזה "DNA" ובמחזה "The Miracle" שהועלו בתיאטרון המלכותי הלאומי. עוד שיחקה בנטל בדרמה הרדיופונית "Sister Agnes Investigates" בערוץ 4 של רדיו ה-BBC.
אגם אאירדיר
אגם אאירדיר (בטורקית: Eğirdir Gölü) הוא אגם במערב טורקיה, כ-180 ק"מ צפונית לאנטליה. שטחו 482 קמ"ר, והוא האגם הרביעי בגודלו בטורקיה, ואגם המים המתוקים השני בגודלו במדינה, אחרי אגם ביישהיר.
I Drove All Night
הצלחה מסחרית
בצרפת, השיר לא הגיע לעשרים הראשונים. הוא הופיע לראשונה במקום ה-89 במצעד הרשמי של המדינה, אך ירד למקום ה-94 בשבוע השני ולמקום ה-97 בשבוע השלישי. ב-26 באפריל 2003, זכה להצלחה מחודשת כאשר הצליח להתברג מחדש במצעד, והפעם במקום ה-22. הוא שהה 11 שבועות לא רצופים במצעד בסך הכול.
אדם בים
הגעה - פנייה - הגעה
אם הנפגע, נמצא רחוק מדי בכיוון מול הרוח במהלך תמרון הגישה אליו, ייתכן שיהיה צורך לעלות מעל לרוח מעבר לנפגע, כדי להבטיח שהסירה תגיע לקרבתו, כך שלא תיעצר במורד הרוח של הנפגע, במרחק גדול מדי מהנפגע, בסוף התמרון.
אירועים בחיל הים הישראלי
מפקד המשחתת, סא"ל פנחסי, הורה מיד להפנות את האנייה בנוהל תמרוני חילוץ אדם בים, שינוי כיוון תנועת האוניה ימינה ואחר כך שמאלה ב-180 מעלות בחזרה על אותו הנתיב. המשחתת האטה מהירותה והחלה בחיפושים אך החשיכה הפחיתה את יעילותם. בבוקר הצטרפו לחיפושים מטוסים של חיל האוויר האיטלקי ומטוס נורד של חיל האוויר הישראלי. אף על פי שהנעדר היה חגור בחגורת ההצלה כמו כל אנשי הצוות אך הוא לא נמצא.
תחקיר האירוע, שבוצע מיד עם חזרת האנייה לחיפה, מייחס את המקרה לגל פרא פתאומי ובודד, שהגיע מכיוון החרטום, בעוד שהגלים עד אז וגם לאחר מכן, הגיעו כולם מכיוון הירכתים. הימאי שנעדר היה בוגר מחזור י"א של בית הספר לקציני ים עכו ומניצולי צוות אח"י אילת. הוא נלקח על ידי הים בדיוק ביום השנה לטיבוע המשחתת אילת.
מאח"י בת שבע - נפל ב-18 באוגוסט 1976 רב"ט ידידיה יצחק, אחד המכונאים, בעת הפלגת אימונים מדרום לאי טירן. היה זה לקראת רדת החשיכה והמכונאי הלך לבדו לבדוק פעילות המנועים החיצוניים. לאחר שהובחנה היעדרותו החלו חיפושים אך הוא לא נמצא ונחשב כנעדר.
ענת קם
פרשת העתקת המסמכים הסודיים ומסירתם
הכתבות שפרסם בלאו, וכן כתבות שפסלה הצנזורה הצבאית לפרסום, עוררו את חשדו של שירות הביטחון הכללי שבידי העיתונאי מידע פנימי מסווג. כדי לחשוף את מקור הדליפה הוקם צוות של חברים בכוחות הביטחון, אך המקור לא אותר למרות חקירה נוקבת. בספטמבר 2009 העביר בלאו לשב"כ עשרות מהמסמכים, בתמורה להבטחה שלא יועמד לדין בגין החזקתם (אבל שמר ברשותו העתקים, בהפרה של הסיכום ). השב"כ המשיך לחקור, ועלה על עקבותיהם של שניים ממקורותיו של בלאו. בדצמבר 2009 זומנה קם לתשאול והגיעה אליו בלי לקבל ייעוץ. כשקיבלה את הזימון היא העלתה בדעתה קשר להדלפת המסמכים, אך חשבה גם שתישאל על ידיעה שפרסמה באותם ימים; בעיקר שיערה שכוונת השב"כ הייתה בכלל לגייס אותה, לאחר ששנה וחצי קודם לכן שלחה אליו קורות חיים עם שחרורה מצה"ל.
ההליך המשפטי
קם ערערה לבית המשפט העליון על גזר דינה, וב־31 בדצמבר 2012 החליט בית המשפט ברוב דעות לקצר את עונשה בשנה.
לימים הביעה חרטה על העתקת המסמכים ומסירתם, בנימוק שהמעשה לא שינה דבר, לא הצמיח תועלת ולא היה שווה את המחיר ששילמה.
בובאל צפוני
תיאור
צבע פרוותו של הבובאל הצפוני תואר כחולי-זהוב אחיד בכל הגוף. ייתכן כי הכתפיים, הגב, והברכיים היו כהים מהרגיל. היוצא דופן היה הזנב הארוך שהסתיים בציצת שיער ארוכה ומברשתנית בצבע שחור. גם הפנים היו בצבע אחיד, להוציא סימון דהוי ואפרפר בצדדי הלוע סמוך לנחיריים. על פי תיאורים אלה הבובאל הצפוני דמה מאוד בצבעי הפרווה לבובאל המערבי, אך מבחינת חוסר סימוני פנים הוא דמה דווקא לבובאל ג'קסון.
רוקוט
השיגורים לטיסה תת-מסלולית החלו בסוף 1990 מקוסמודרום בייקונור. בשנת 1994 בוצע שיגור ראשון שכלל לוויין. בשנת 2000 השיגורים עברו לקוסמודרום פלסצק מכן שיגור משופץ שהיה מנוצל בעבר למשגרים מדגם "קוסמוס".
אוון הנסן היקר
אוף-ברודוויי
ההפקה באוף-ברודוויי החלה בהצגות מקדימות ב-26 במרץ 2016 ב-Second Stage Theater וערב הפתיחה התקיים ב-1 במאי באותה שנה. צוות השחקנים כלל את בן פלאט בתפקיד אוון הנסן, לורה דרייפוס בתפקיד זואי מרפי, מייק פייסט בתפקיד קונור מרפי, רייצ'ל ביי ג'ונס בתפקיד היידי הנסן, וויל רולנד בתפקיד ג'ארד קליינמן, ג'ניפר לורה תומפסון בתפקיד סינת'יה מרפי, ג'ון דוסט בתפקיד לארי מרפי וקריסטולין לויד בתפקיד אלנה בק. ההפקה כללה בימוי מאת מייקל גריף וכוראוגרפיה מאת דני מפורד.
ביקורות
=== ברודוויי === מאט ווינדמן מ-amNewYork שיבח את בן פלאט בתפקיד הראשי: "פלאט נותן את אחת ההופעות הפגיעות ביותר שראיתי אי פעם. הוא מבועת, חידתי ואמין לחלוטין", וסיכם: "פרט לכמה רגעים קומיים ורומנטיים, זהו דיוקן רציני ולעיתים קרובות לא נוח של חיי בית עכשוויים. הוא מיועד לבני נוער, הורים ולמעשה לכל מי שמזדהה כאאוטסיידר".
סרט
עיבוד קולנועי של המחזמר יצא לאקרנים ב-24 בספטמבר 2021. סטיבן צ'בוסקי ביים, מארק פלאט ואדם סייגל הפיקו, לבנסון כתב את התסריט ושימש ביחד עם פאסק ופול כמפיקים בפועל. צוות השחקנים כולל את בן פלאט, קייטלין דיוור, איימי אדמס, ג'וליאן מור, אמנדלה סטנברג, קולטון ראיין, ניק דודאני, דמאריוס קופס ודני פינו.
זיקית נאמאקה
לזיקית נאמאקה ראש גדול בצורת משולש, עיניים בצורת חרוט, הנעות כל אחת בפני עצמה. צבעה מחולק בין צדי עמוד השדרה כשאחד שחור ואחד לבן עם פסים. אורך גופו של הזכר 14 ס"מ, ושל הנקבה 16 ס"מ. כפות רגליה משוטחות כדי לנוע בחול בניגוד לרגלי זיקיות אחרות שלופתות ענפים. זיקית נמיב, חיה לבדה ואורבת לחיפושיות מדבר שמחפשות אחר צל ולפעמים אף ללטאות קטנות.
קאש דול
ארקישה אנטואנט נייט (באנגלית: Arkeisha Antoinette Knight; נולדה ב-14 במרץ 1992), ידועה בשם הבמה קאש דול (Kash Doll), היא ראפרית אמריקאית.
ביוגרפיה
ב-14 במרץ 2018, יום הולדתה ה-26, הוציאה את מיקסטייפ הבכורה שלה, "Brat Mail". באוגוסט של אותה השנה, חתמה בחברת התקליטים ריפבליק רקורדס.
בעיית אוסף הקופונים
פתרון הבעיה
כאשר H_n הוא המספר ההרמוני ה-n. בניתוח אסימפטוטי מקבלים שכאשר : כאשר  הוא קבוע אוילר-מסקרוני. באמצעות אי-שוויון מרקוב ניתן לחסום את ההסתברות שהזמן הנדרש לאיסוף כל הקלפים יעלה על :
ארז ברנוי
קישורים חיצוניים
| בארכיון האינטרנט
Embracer Group
החברה הוקמה בשנת 2008 בשם Nordic Games על ידי לארס וינגרפורס ופלה לונדבורג. בשנת 2011 הוקם משרד חדש בווינה ותוך זמן קצר פעילות משמעותית של החברה עברו לשם. באותה שנה נרכשה חברה אמריקאית JoWooD Entertainment. בשנת 2014 החברה שינתה את שמה ל- THQ Nordic תוך שימוש במותג שנרכז בשנת 2014. בשנת 2018 נרכשה חברת Koch Media Holding, בעלת מותג Deep Silver תמורת 121 מיליון $. החברה המשיכה במדיניות הרכישות והמשיכה להתרחב. על בסיס זה הוחלט על ארגון מחדש והקמת שמונה חטיבות נפרדות תחת חברת אחזקות. נכון לשנת 2021 בבעלות החברה נמצאות 77 חברות פיתוח משחקים ב-45 מדינות.
כתוצאה מביצוע רכישות רחבות בבעלות החברה נמצאים עתה זכויות להפצת סדרות משחקי מחשבים רבים:Alone in the Dark, AquaNox, Borderlands Carmageddon, CastleStorm, Darksiders, De Blob, Dead Island, Destroy All Humans!, Duke Nukem, Emergency, Giana Sisters, Gothic ,Homefront, Homeworld Metro, MX vs. ATV, Panzer Elite, Pinball, FX Red Faction Ride Risen ,Saints Row Sanctum, SpellForce, This Is the Police, TimeSplitters, We Sing Zen, Pinball,
HER2/neu
בדיקת HER2
בדיקות רמות ביטוי והכפלה גנטית של HER2 נערכות לחולות סרטן שד כדי להעריך פרוגנוזה והתאמה לטיפול בהרצפטין. הטיפול בהרצפטין מוגבל לחולות חיוביות להכפלה גנומית של HER2, שכן טיפול זה לא אפקטיבי בשאר המקרים, יקר ועשוי להיות מלווה בתופעות לוואי קשות כמו פגיעה בשריר הלב.
Second Chance
"Second Chance" הוא שיר של להקת הרוק שיינדאון. השיר יצא כסינגל השני מתוך אלבומם השלישי, The Sound of Madness. הסינגל יצא ב-9 בספטמבר 2008, ונכון ל-2022 הוא השיר המצליח ביותר של שיינדאון מבחינת מיקום במצעדים.
רקע
השיר שימש בקידום עונתה השנייה של סדרת הטלוויזיה "שליחות קטלנית: יומני שרה קונור" ושל הספיישל הטלוויזיוני השנתי "WWE Tribute to the Troops" משנת 2008. במאי 2009 שימש השיר בפרומו לקראת חזרתה של הדמות מייקל קורינתוס לאופרת הסבון "General Hospital". בנוסף שוחרר השיר עבור המשחקים "גיטאר הירו 5", "Rock Band 3" ו-"Rocksmith".
הצלחת השיר
השיר היה השלישי של שיינדאון שהגיע לראש מצעד שירי הרוק המיינסטרימי, מתוך 16 שירים נכון ל-2022, והוא שהה בראש המצעד עשרה שבועות, החל מ-27 בדצמבר 2008. במצעד שירי הרוק המודרני מדובר בסינגל היחיד שלהם שהגיע לראש המצעד, והוא שהה בראשות המצעד שבעה שבועות רצופים, החל מ-14 בפברואר 2009. זה השיר היחיד שהלהקה שהגיע לראש מצעד 40 השירים החמים למבוגרים, שם שהה בראש המצעד שבעה שבועות רצופים החל מ-20 ביוני 2009.
שטר אמנה
מקור הדין
חכמים דרשו את הדין מפסוק בספר איוב:
אנדריי איוואנוב
ביוגרפיה
הוא מת מכולרה.
בנו היה הצייר אלכסנדר איוואנוב.
ניקולאי קרזין
ביוגרפיה
ניקולאי קרזין נולד למשפחה של אנשים משכילים. אביו סבו וסילי קרזין היה אינטלקטואל נאור רוסי יליד יוון-בולגריה, ממציא ומייסד אוניברסיטת חרקוב. אביו ניקולאי ואסילבך קרזין היה ממציא שניסה לשווק עשן נוזלי ל"עישון מיידי" של בשר.
לאחר פרישתו מהשירות הצבאי, כתב קארזין סיפורים ורומנים רבים.
ג'ון אוגו
נבחרת לאומית
במרץ 2013 זומן אוגו לסגל נבחרת ניגריה, וערך את הופעת הבכורה שלו במשחק שהסתיים בתיקו 1–1 מול קניה במסגרת מוקדמות מונדיאל 2014. ב-31 במאי 2013 כבש את שערו הבינלאומי הראשון, במשחק ידידות נגד מקסיקו שנערך ביוסטון. הוא היה חלק מסגל הנבחרת לקראת גביע הקונפדרציות 2013, ונכלל בסגל המקדים של נבחרת ניגריה לקראת מונדיאל 2018.
יעקב בן-טולילה
יעקב בן-טולילה (נולד ב-30 ביוני 1935 בתטואן שבמרוקו) הוא פרופסור אמריטוס ללשון עברית באוניברסיטת בן-גוריון בבאר שבע וחבר באקדמיה ללשון העברית.
פיליפ לודוויג, רוזן פפאלץ-נויבורג
פיליפ לודוויג, רוזן פפאלץ-נויבורג (גרמנית: Philip Ludwig. von Pfalz-Neuburg; 2 באוקטובר 1547 – 22 באוגוסט 1614), היה רוזן פפאלץ-נויבורג בין השנים 1569–1614.
ביוגרפיה
בין השנים 1577–1584 שימש פיליפ לודוויג כעוצר, עבור ארנסט פרידריך, מרקיז באדן-דורלאך ויקוב השלישי, מרקיז מבאדן-הכברג. בשנת 1604 מת אחיו אוטו היינריך, רוזן פפאלץ-זולצבאך ללא יורשים, ופיליפ לודוויג ירש את נחלותיו. בשנת 1609 מת יוהאן וילהלם, דוכס יוליך קלווה-ברג ללא יורשים, ובעקבות כך פרץ סכסוך בין פיליפ לודוויג ליוהאן זיגיסמונד, הנסיך הבוחר מברנדנבורג על ירושת נחלותיו. בשנת 1613 המיר בנו וולפגנג וילהלם את דתו לקתולית, מה שגרם לזעזוע גדול עבור פיליפ לודוויג, והוא אף רצה לנשלו מירושתו. בשנת 1614 נחתמה אמנת קסנטן, ולפיה בנו וולפגנג וילהלם קיבל את דוכסויות יוליך וברג, בעוד יריבו יוהאן זיגיסמונד, הנסיך הבוחר מברנדנבורג קיבל את דוכסות קלווה ואת רוזנויות מארק וראבנסברג.
ב-22 באוגוסט 1614 מת פיליפ לודוויג, ובניו חילקו את נחלותיו: וולפגנג וילהלם קיבל את פפאלץ-נויבורג, אוגוסט קיבל את פפאלץ-זולצבאך, ואילו יוהאן וילהלם קיבל את פפאלץ-זולצבאך-הילפולשטיין.
אדוארד דניסון רוס
סר אדוארד דניסון רוס (באנגלית: Sir Edward Denison Ross; 6 ביוני 1871 - 20 בספטמבר 1940) היה מזרחן ובלשן בריטי, שהתמחה בחקר שפות המזרח הרחוק והמזרח הקרוב. הוא היה מסוגל לקרוא 49 שפות ולדבר 30 מתוכן. הוא היה מנהלה של הלשכה הבריטית למידע על המזרח התיכון (British Information Bureau for the Near East). כמו כן, דניסון רוס שימש בתור מנהלו הראשון של בית הספר ללימודי המזרח ואפריקה (School of Oriental and African Studies, SOAS). בין היתר, הוא הצטרף לסגל המוזיאון הבריטי, עם מינויו ב-1914 למשרת האחראי על קטלוג כתביו של אורל שטיין. ביחד עם ההיסטוריונית הבריטית, איילין פאואר, דניסון רוס כתב וערך את סדרת הספרים בת 26 הכרכים, נוודי ברודוויי (The Broadway Travellers), אשר יצאה לאור במסגרת הוצאת ראוטלידג' ואשר כללה בין היתר, את יומנו של הקצין הימי הבריטי בן המאה ה-17, הנרי טיאונג'. ב-1934, הוזמן דניסון רוס להשתתף בטקס החגיגות לציון אלף שנים להולדתו של פירדוסי, אשר התקיים בטהראן, שבאיראן, טקס שבו הוא אכן נכח, בסופו של דבר.
איסטנבול: 1939 - 1940
בין השנים 1939 - 1940, רוס השתקע באיסטנבול, שם, במהלך מלחמת העולם השנייה, הוא חזר לשרת כקצין מודיעין, תוך שהוא מתמנה לראש משרד המידע הבריטי. זמן קצר לאחר מינויו, בשנת 1940, נפטר רוס ונקבר בבית הקברות היידר פאשה, איסטנבול (כמה חודשים לאחר מות אשתו).
קרב רמאדי השני (1917)
תוכנית הקרב הבריטית
כדי להטעות את הטורקים ביימו הבריטים שורה של פעולות הטעייה שהביאו את הטורקים למסקנה שהבריטים יתקפו שוב ממזרח לאורך נהר הפרת ולכן המשיכו להתבצר כשפניהם מזרחה.
נראו דה אוליביירה
נראו דה אוליביירה ראמוס (בפורטוגזית: Nereu de Oliveira Ramos; 3 בספטמבר 1888 - 16 ביוני 1958) היה מדינאי ברזילאי, ששימש כממלא מקומו של נשיא ברזיל קפה פיליו למשך שלושה חודשים בשלהי 1955 ותחילת 1956. בשנים 1946–1951 שימש בתפקיד סגן הנשיא תחת הנשיא גספאר דוטרה. אוליביירה ירד מתפקידו בתור נשיא ברזיל עם השבעתו של הנשיא החדש הנבחר, ז'וסלינו קוביצ'ק.
ביוגרפיה
בתחילת 1926, בהנהגתו של אנטוניו פראדו, הוקמה המפלגה הדמוקרטית (PD) של סאו פאולו, שדגלה באימוץ זכות הצבעה אוניברסלית ובצעדים אחרים שמטרתם "למסור" את תהליך הבחירות לידי העם. הרעיון להקים מפלגה לאומית עם מאפיינים אלה התרחש בתהליך מהיר וזכה לתמיכתו של נראו דה אוליביירה, שהיה מהמייסדים של המפלגה והיושב ראש הראשון, בשנת 1927, של המפלגה הליברלית של סנטה קטרינה שנשענה על מאפייניה האידאולוגים של המפלגה הדמוקרטית. בשנת 1932 הוא היה ממייסדי הפקולטה למשפטים בסנטה קטרינה, שם החל ללמד משפט חוקתי ומדעי המדינה. לאחר המהפכה החוקתית בברזיל, ניסיון הפיכה כושל, הדיקטטור ז'טוליו ורגאס הגיע למסקנה כי עליו להכין חוקה חדשה שתמנע מרידות עתידיות נגדו. באספה המכוננת, שהתכנסה בנובמבר 1933, הוא היה אחד מ-26 הצירים בוועדה החוקתית שהופקדה על בחינת טיוטת החוקה שהוכנה על ידי ממשלת ורגאס, והתיקונים שהוגשו לה.
לאחר מכן דה אוליביירה כיהן כסנאטור (חבר הבית העליון של הקונגרס הלאומי של ברזיל) מטעם סנטה קטרינה. לאחר כינון חוקת ברזיל בספטמבר 1946 ובה הוגדר תפקיד סגן הנשיא, הוא נבחר בבחירות מיוחדות של חברי הקונגרס הלאומי של ברזיל ומונה לסגן הנשיא הראשון של הרפובליקה הברזילאית השנייה ומתוקף תפקידו לנשיא הסנאט הפרדלי של ברזיל. הוא שימש בתפקיד עד לבחירות שנערכו ב-1951.
Wonder (אלבום)
ביקורות
האינדפנדנט נתן לאלבום ציון של שני כוכבים מתוך חמש וציין כי האלבום לוקה בחוסר מקוריות וכי הוא שואב השראה ברורה מהשיר "All I Have to Do Is Dream" של האחים אברלי. בנוסף, שהאלבום הוא אלבום רטרו מוחצן מידי. הגרדיאן נתן לאלבום ציון זהה ובביקורתו טען כי שירי האלבום הם נשכחים וחסרי מקוריות. פיצ'פורק כתבו על האלבום כי הוא "נאיבי" וכי. בנוסף, כתבו כי זהו האלבום ההרפתקני ביותר של מנדס, אך שהאמן עדיין לא הוציא חומרים שמייחדים אותו מזמרים אחרים.
מוזיאון הציירים הגדולים
היסטוריה
בשנת 1747 הועבר האוסף מטירת דרזדן שבו אוחסן עד אז לבניין אורוות הנסיכים שהיה גדול מספיק על מנת לאפשר את אחסונן והצגתן של היצירות.
האוסף
כיום מוצגים במוזיאון 750 ציורים המהווים כ-40% מהאוסף. בין המוצגים יצירות מופת מתקופת הרנסאנס והבארוק פרי עבודתם של רפאל, טיציאן, רובנס, רמברנדט, ורמיר ואחרים. במוזיאון מוצג האוסף הגדול ביותר מעבודותיהם של לוקאס קראנאך האב ולוקאס קארנך הבן.
במוזיאון הציירים הגדולים מבקרים כ-500,000 איש מדי שנה. בסמוך אליו קיים "מוזיאון הציירים החדשים" המציג אמנות מן המאה ה-19 וה-20.
אדמונד דה-ואל
קדר ומעצב - התפתחות והישגים
בראיונות שונים שהעניק דה-ואל במשך השנים הוא הדגיש את ההשפעה שיש למוזיקה על יצירותיו. הוא מוצא בעבודות מסוימות שלו מקצבים הנובעים מהברוק המוזיקלי ובאחרות הוא מוצא הקבלה למינימליזם המוזיקלי בסגנונו של המלחין המודרניסטי סטיב רייך. הוא שיתף פעולה עם מלחינים במגוון פרויקטים ובהם סדרת קונצרטים בשנת 2015 עם תזמורת אורורה ביצירה מוזמנת של המלחין הסקוטי מרטין סאקלינג  שבוצעה בבכורה באקדמיה המלכותית לאמנויות. באותה שנה אצר דה ואל תערוכה בשם "לבן" שעסקה בדיאלוג בין חפצים וחלל, ובה שולבו עבודותיו ויצירות של אמנים כגון קזימיר מלביץ' הרוסי (קומקום קרמיקה סופרמטיסטי), איי וייוויי הסיני, וויליאם טרנר (אסל הצבעים של טרנר מקרמיקה). ב-2016 חבר שוב לאמן הסיני איי וייוויי כשהציגו ביחד בתערוכה על ההיסטוריה של החימר שהוצגה במוזיאון לאמנות עכשווית בגראץ, אוסטריה. במהלך 2109 מוצגת בגטו היהודי בוונציה, במקביל לביאנלה ה-58 של העיר, תערוכת יחיד של דה-ואל בשם "תהילים".
רוזנות פלנדריה
רוזנות פלנדריה הייתה אחת הישויות הפוליטיות החזקות ביותר בארצות השפלה של ימי הביניים, הממוקמת על חוף הים הצפוני של מה שהיא כיום בלגיה. בניגוד לשכנותיה כמו רוזנויות בראבנט ואנו, היא הייתה בשטחה של ממלכת צרפת. הרוזנים של פלנדריה החזיקו בחלק הצפוני ביותר של הממלכה, והיו בין שנים עשר האצילים המקוריים של צרפת. במשך מאות שנים, הפעילות הכלכלית של הערים הפלמיות כמו גנט, ברוז' ואיפר הפכה את פלנדריה לאחד האזורים האמידים ביותר באירופה, וגם נתנה להן קשרים בינלאומיים חזקים לשותפי סחר.
המאה ה-7
ניסיונות ההתנצרות במאה ה-6 של בישופים כמו Eleutherius ו-Vedast נכשלו ברובם. לפיכך, במאה ה-8 נבחרה אסטרטגיה אחרת. ניסיון התנצרות חדש נעשה בהשפעת המלך דגוברט הראשון. הוא מינה כמה מיסיונרים מסורים מהחלקים הדרומיים של ממלכתו לתחומי המלוכה שלו בחלקים הצפוניים של ממלכתו. על המיסיונרים הוטל לייסד שם מנזרים, שישמשו כמרכזי נצרות באזור פגאני. ממרכזים אלה ניתן היה להתחיל בהמרה של האוכלוסייה המקומית.
צמיחה במאות ה-9, ה-10 וה-11 (864–1071)
רוזנות פלנדריה מקורה בגאו של פגוס פלנדרנסיס, בראשות שושלת פורסטיירים, אשר מונתה על ידי קרל הגדול, שתרם תרומה קטנה על ידי איחוד טריטוריות פיאודליות קטנות בחלקים הגבוהים יותר של העמק הפלמי. שושלת היערנים גם חיזקה את אחיזתה של הכנסייה באזור השומם יחסית.
בית הממשלה (ולינגטון)
באוקטובר 2008 החל במבנה שיפוץ שהסתיים במרץ 2011.
רוזנות פלנדריה
שגשוג במאה ה-12 וה-13 (1071–1278)
במחצית השנייה של המאה ה-12 עברה הרוזנות תקופה של שגשוג רב כאשר פיליפ מאלזס הצליח לשלב את רוזנות ורמנדואה בפלנדריה באמצעות ירושת אשתו. השטחים שבהם שלט כעת הגיעו למרחק של 25 קילומטרים מפריז, והיו גדולים יותר מהשטחים שנשלטו ישירות על ידי האדון הפיאודלי שלו, המלך הצרפתי.
המאה ה-18 האוסטרית (1713–1789)
לאחר הכחדת הענף הספרדי של ההבסבורגים, הענף האוסטרי של ההבסבורגים הפך לרוזני פלנדריה. תחת מריה תרזה מאוסטריה, ארצות השפלה האוסטריות שגשגו.
אוניברסיטת אולבורג
אוניברסיטת אולבורג (בדנית: Aalborg University, או בראשי תיבות AAU) היא אוניברסיטה ציבורית באולבורג שבדנמרק, אשר נוסדה בשנת 1974. נכון לשנת 2020, לומדים במוסד כ-20,000 סטודנטים.
ארץ זרה
פרסים ומועמדויות
ב-2018 זכה הסרט בפרס אופיר בקטגוריית הסרט התיעודי הטוב ביותר מעל 60 דקות. בטקס הענקת הפרס אמר אלדר: "את 'ארץ זרה' התחלתי לצלם לפני שש שנים, הרבה זמן במונחים של סרט, פסיק בחייה של מדינה. לפני שש שנים, אף אחד עוד לא חשב לעלות עם D-9 על בית המשפט, אומנים לא נרדפו ואוימו, הורים שכולים לא ננזפו, הערבים לא נהרו לקלפיות, סיפוח היה רעיון עיוועים של ימין קיצוני שולי, הדתה לא הייתה מילה בלקסיקון שלנו, ולא היה חוק לאום שהגדיר סופית ערבים, דרוזים וצ'רקסים כאזרחים סוג ב'."
Hot Rats
Little Umbrellas
"Little Umbrellas" דומה בסגנונו ל"Peaches", מנגינה קצרה ומסודרת בקפידה עם שפע של קלידים וכלי נשיפה של אנדרווד.
הקלטה
זאפה היה בין הראשונים שהקליט תופים במספר רצועות. פעולה זו איפשרה ליצור צליל תוף סטריאו. לפני שדבר זה היה קיים, ערכת התופים כולה הוקלטה לרצועה אחת (מונו) של מקליט בן 8 מסלולים. ב-Hot Rats, לעומת זאת, ארבעה מהמסלולים הוקצו לערכת התופים הראשית, כולל רצועות בודדות ל"סנר" ול"תופים ובס" ומסלולים שמאלה וימינה לתופים ומצלתיים אחרים. טכניקה זו זכתה לחיקוי נרחב והפכה לנורמה בתחילת שנות השבעים כאשר מכונות עם 16 מסלולים ומעלה זמינות באופן נרחב.
עטיפת האלבום
בנוסף לאלבום עצמו, יצאה גם מהדורה של סשנים ובה ניתן לראות על הטיפה את כריסטין שוכבת בתוך הבור כאשר היא מרימה רגל אחת וניתן לראות את פניה מהצד.
מרים שנייד
ביוגרפיה
מרים (לימים שנייד) נולדה ב־1924 בבלארוס. בגיל שנתיים (1926) עלתה לארץ ישראל עם משפחתה והתיישבה בחברון. במאורעות תרפ"ט נרצח אביה והיא (בת 5) ואמה נפצעו קשה מאד. למרות המאורעות הללו עסקה רבות בשנות חייה בפעילות למען שלום בישראל ומחוצה לה. למרים היה אח בשם יהודה גולדשמידט.
למדה בתיכון לנערות דתיות בירושלים, הוראה בסמינר המזרחי, וכן תואר ראשון באוניברסיטה העברית בירושלים.
ב-1953 החלה לקחת חלק פעיל באירועים למען זכויות נשים וילדים וכן למען השלום. באותה שנה השתתפה כנציגת חוג הנשים למען השלום בחיפה, במסגרת המשלחת לועידת קופנהגן. הוועדה עסקה כאמור במאבקים לזכויות ולשלום לעיל. כמו כן נשלחה לוועידה העולמית למען אימהות בפריז, 1955.
ב-1956 פורסם כי בנה, יעקב שנייד, הוציא לאור ספר זכרונות מטיול שערכה המשפחה ליוון.
ב-1957 זכתה בפרס אקו"ם על שיריה, ובאותה שנה תורגמו שיריה לשפה הוויטנאמית והופיעו בעיתונות שם. ב-1957 פרסמה גם קריאה בעיתון בארץ – שיש להקדיש חג מיוחד לעיר ירושלים, ובכך הקדימה את זמנה.
תופעת הכרישים בחדרה
כמו כן, מיני הכרישים המגיעים לחופי ישראל במסגרת תופעה זו הם כריש עפרורי וכריש סנפירתן. בנוסף לכרישים אלו, ישנן תצפיות נוספות של צבי ים, תמנונים ובטאים, כדוגמת אברתן רחב שן, המגיעים במסגרת התופעה.
תומאס בלייק גלובר
תומאס בלייק גלובר (באנגלית: Thomas Blake Glover), אביר מסדר השמש העולה (6 ביוני 1838 - 16 בדצמבר 1911) היה סוחר סקוטי שפעל ביפן בסוף תקופת אדו ובתקופת מייג'י שבאה אחריה.
גן גלובר
גן גלובר (ביפנית: グラバー園) הוא פארק ציבורי בנגסאקי, יפן, אשר נבנה עבור גלובר ב-1863. הגן נחשב לאטרקציה התיירותית הפופולרית ביותר בנגסאקי והוא מושך אליו מיליוני מבקרים בשנה. בית גלובר, הידוע גם כ״בית מאדאם באטרפליי״, העומד במרכז הפארק, הוא הבניין בסגנון מערבי הוותיק ביותר ביפן. בסמוך לבית גלובר ישנם פסלים של מיורה טאמאקי (שזכתה לתהילה עבור תפקידה כצ'ו-צ'ו-סאן, גיבורת האופרה) ושל המלחין פוצ'יני.
חדר נשפים
על מנת לאפשר קיום נשפי ריקודים, נבנים חדרים אלה שלהם לרוב צורה רבועה, ותקרת החדר גבוהה במיוחד.
מרד עוראבי
מהומות אלימות ופלישה בריטית
יוזמת ההתערבות הבריטית תוכננה להיות לתקופה קצרה, אך למעשה נמשכה עד 1954. הן הבריטים והן ממשלת הח'דיו השתדלו להוקיע את עוראבי כבוגד ואת ההתקוממות כמרד צבאי גרידא בעזרת מערכות התקשורת והחינוך של המדינה, אך בקרב הציבור הרחב נותר עוראבי דמות פופולרית.
אטה ג'יימס
שנים ראשונות
בשנת 1955 הגיע שירן של "האפרסקים" "The Wallflower" למקום הראשון במצעד ה-R&B (רית'ם אנד בלוז). זמן קצר לאחר מכן עזבה ג'יימס את "האפרסקים". במהלך שנות ה-50 הקליטה והופיעה בין היתר עם אוטיס רדינג והקליטה מספר משירי רוקנרול הראשונים.
המשך הקריירה
עד 1988 לא הופיעה ג'יימס כמעט בכלל. בשנות ה-90 הקליטה מספר תקליטים עם מפיק מוזיקת הנשמה ג'רי וקסלר. ב-1994 הוציאה את התקליט Mystery Lady: Songs of Billie Holiday, מחווה לאחת המשפיעות המרכזיות עליה, זמרת הג'אז והבלוז בילי הולידיי, אלבום זה זיכה אותה בפרס גראמי הראשון שלה.
סרנדה (סרט, 1956)
תקציר העלילה
הם מגיעים לסן פרנסיסקו ודיימון מחליט לחדש את הופעותיו. הם נפגשים בקנדל שרוצה אותה לעצמה ומתחיל מאבק בין שתי הנשים על דיימון שבסופו שולפת חואנה חרב כלפי קנדל כאילו הייתה במלחמת שוורים.
קמא קמילה
קריירה
בשנת 2021 השתתפה בתוכנית הטלוויזיה, אקס פקטור ישראל לאירוויזיון 2022.
אלסנדרו דיאמנטי
תחילת הקריירה
לקראת עונת ערך דיאמנטי את הופעותיו הראשונות בליגת המשנה, לאחר שחצי מכרטיסו נרכש על ידי אלבינולפה והוא הושאל אליה בחוזה לשלוש עונות. בעונה הראשונה בקבוצה היה דיאמנטי בעיקר שחקן ספסל. הוא רשם 18 הופעות ליגה בהן לא כבש, אך בישל חמישה שערים במהלך העונה. עונה אחר כך הגיע לקבוצה וינצ'נצו אספוסיטו, מי שהיה מאמנו הראשון של דיאמנטי בפראטו. על אף ההיכרות המוקדמת בין השניים ועל אף ששיחק באופן תדיר בפתיחת העונה, איבד דיאמנטי עד מהרה את מקומו בהרכב, ובחודש דצמבר אף הוצא מסגל הקבוצה ולא ישב כלל על הספסל. ב-31 בינואר 2006, יומו האחרון של חלון ההעברות, בחר דיאמנטי לעזוב את אלבינולפה ולשוב לפראטו, קבוצת נעוריו, בליגה הרביעית. את העונה סיים דיאמנטי עם ארבעה שערי ליגה ב-11 הופעות, ולמעשה שב לכבוש לראשונה אחרי שנתיים. הוא שותף גם בצמד משחקי פלייאוף ההישארות מול מונטווארקי, אותו שרדה הקבוצה בזכות שער חוץ אותו כבש דיאמנטי בבעיטה משלושים מטרים.
Inner Secrets
באלבום זה בלטו הלהיטים "Stormy" שהגיע למקום ה-32, ו-"One Chain" שהגיע למקום ה-59 במצעד הבילבורד 100. האלבום עצמו הגיע למקום ה-27 במצעד הבילבורד 200 של שנת 1978.
התפוצצות מכלית הדלק בסאנגה
התפוצצות מכלית הדלק בסאנגה היא אסון שאירע ב-2 ביולי 2010 בעיר סאנגה שברפובליקה הדמוקרטית של קונגו, השוכנת סמוך לגבול עם בורונדי. פיצוץ מכלית דלק והשרפה שפרצה בעקבותיו הרגו לפחות 230 אנשים, ופצעו כ-200 נוספים.
קוואלה
היסטוריה
לאחר מלחמת יוון–טורקיה וחתימת הסכם לוזאן, גדלה אוכלוסיית העיר באופן משמעותי בשל טרנספר האוכלוסיות שבוצע בין שתי המדינות. הבולגרים שאפו לשלוט באזור בשל דרישתם לגישה חופשית לים האגאי כחלק מחלומם ההיסטורי על "בולגריה הגדולה". ב-1 במרץ 1941 הצטרפה בולגריה להסכם התלת-צדדי כבעלת בריתה של גרמניה הנאצית, הוורמאכט נכנס לשטחה ללא קרב והשתמש באדמתה כבסיס להכנעת ממלכת יוון. באפריל נמסר חבל תראקיה לחזקת הבולגרים, תוך הבטחה להכרה בתביעותיהם הטריטוריאליות לאחר תום מלחמת העולם השנייה.
היינריך ליכנר
ביוגרפיה
נוסף לפעלו כמלחין, היה ליכנר גם מנהל מוזיקלי ונגן עוגב - הוא עבד כנגן עוגב ב"כנסיית 11,000 הבתולות" וחלק גדול מחייו עשה כמנהל פסטיבל המקהלות בברסלאו, שם הלך לעולמו.
משפט הרשל-מקסוול
המקרה הכללי
בגלל שהסמטריה מתקיימת לכל סיבוב שהוא, היא מתקיימת בפרט לכל סיבוב בתת-מרחב דו-ממדי של. כלומר, לכל זוג משתנים מקריים X_i,X_j מתקיים תנאי המשפט הדו-ממדי, ולכן שתיהן מתפלגות נורמלית עם ממוצע 0 ואותה סטיית תקן. הדבר נכון לכל זוג משתנים מקריים, ולכן נכון לכל המשתנים המקריים במשפט.
מאי וייסנברג
ביוגרפיה
מאי נולדה בעיר יוהנסבורג בדרום אפריקה, ברובע Turffontein, לאמה ברטה, לבית גארב, ילידת ליטה ולנתן נחום מרימסקי, יליד רוסיה. מאי הייתה הבכורה מבין ארבעת ילדי המשפחה. שמות אחיה ואחותה: הרולד Harold, חנה Annie, וארנולד Arnold אשר עברת את שמו לאורי והיה בין מקימי קיבוץ מעגן מיכאל. שני האחים בחרו לשנות את שם המשפחה ממרימסקי למרי.
וייסנברג השתתפה בחוג דרמה יהודי בשם "Johannesburg Jewish Guild drama section", בתפקידים ראשיים. היא למדה בבתי ספר יוקרתיים בעירה וסיימה שם את לימודיה באוניברסיטת ויטווטרסראנד. הייתה בעלת תעודת הוראה בעברית ושימשה מורה לתורת הביטוי ולדרמה. בשנת 1931, זכתה לתואר F.T.C.L (Fellowship of the Trinity College of Music), מטעם "Trinity College of Music" על תורת הדיבור. היא הייתה השלישית מדרום אפריקה שזכתה בתואר זה.
בזכות בקיאותה וכישוריה בתחום הדרמה היא קודמה לתפקיד המנהלת של פינת הנוער באנגלית. היא הפיקה תסכיתי רדיו לילדים בהם השתמשה בשם העט "Waithill May".
Say My Name
הפקה
השיר מסמן את כניסתן של חברות הלהקה החדשות מישל ויליאמס ופארה פרנקלין והוא הסינגל מצליח ביותר באלבום ונחשב לאחד השירים המזוהים ביותר עם הלהקה.
הפגזת קגושימה
מחאות השוגונות ויציאה
לאחר משא ומתן כושל שנמשך למעלה משנה, החליטו הבריטים לצאת לפעולה. לפי הוראות הממשלה, הורה ניל למפקד הצי הבריטי במזרח הרחוק ובסין (שעגן באותה עת ביוקוהמה) להפליג לקגושימה ולאלץ את היפנים לשלם. כששמעה על כך ממשלת השוגון היא שיגרה לניל בקשה לדחיית יציאת השייטת בטענה שההתקפה תבטל את כל ההישגים שהשיגו הבריטים עם השוגונות.
מגעים אחרונים ופיוס
לאחר התקרית לוותה ממשלת סצומה 25,000 לירות שטרלינג ממשלת השוגון על מנת לשלם את הפיצויים. התוקפים מעולם לא עמדו למשפט, אך תשלום הפיצויים הספיק לבריטים על מנת לשכך את כעסם וסלל דרך לחתימת חוזה סחר בין סצומה לבריטניה, במסגרתו רכשה ממשלת סצומה ספינות מלחמה. תקרית זו סייעה למעשה להתחממות היחסים בין ההאן לבריטניה, שלאחר מכן, במלחמת בושין, הפכו לבעלות ברית.
ואל וינס
חיים אישיים
בפברואר 2020, מורלי זכה לביקורות נזעמות ממתאבקים ומעריצי היאבקות לאחר שהעיר הערות נגד קהילת הטרנסג'נדרים, כשביקר את ארגון ההיאבקות All Elite Wrestling (AEW) על החלטתו לתת את אליפות הנשים למתאבקת הטרנסג'נדרית, ניילה רוז. מורלי כתב בחשבון הטוויטר ובפרופיל הפייסבוק שלו, שרוז הוא בעצם גבר מבחינה ביולוגית, ורק "נשים אמיתיות" יכולות לאחוז באליפות נשים. מספר מתאבקי AEW יצאו להגנתה של רוז, וביניהם דאסטין רודס, כשביקרו את נקודת המבט של מורלי.
סקוואן בארקלי
פוטבול מכללות
בארקלי שיחק שלוש שנים במדי הפוטבול של אוניברסיטת המדינה של פנסילבניה, משנת 2015 עד שנת 2017. בשנתו הראשונה הראה ביצועים מרשימים עם 1,076 יארדים בריצה ו-7 טאצ'דאונים. בשנתו השנייה, בארקלי שיפר את ביצועיו עם 1,496 יארדים בריצה ו-18 טאצ'דאונים. גם בשנתו השלישית בארקלי הראה ביצועים מרשימים עם 1,271 עם יארדים ו-18 טאצ'דאונים.
בובאל ג'קסון
מאפיינים
האקולוגיה שלו דומה לשאר תת-המינים: פעיל בקבוצות של 5 עד 20 פרטים, עם שיא של פעילות בשעות הבוקר והערב, ומנוחה בשעות הצהריים החמות. תזונתו מורכבת ברובה מעשבים ירוקים. הוא מסוגל לרוץ במהירות של עד 80 קמ"ש. הזכרים הבוגרים טריטוריאליים, ומנסים לתפוס לעצמם שטח אותו הם מסמנים בצואה, שתן, ובלוטות ריח. הריונה של הנקבה נמשך כ-8 חודשים לאחריהם נולד עגל יחיד השוהה בימיו הראשונים בסבך. צבעו חיוור אף יותר משל הבוגרים, ועד גיל 3 חודשים קרניו מתחילות לצמוח, ופרוותו מקבלת גוון כהה הזהה כמעט לחלוטין לבוגרים. הוא נגמל לאחר ארבעה חודשים, ומגיע לבגרות משנה וחצי עד שנתיים וחצי כשעד אז הוא צמוד בדרך כלל לאימו. תוחלת חייו כ-19 שנים.
זווית היפרבולית
הקבלה לזווית מעגלית
אותה הבניה נכונה גם להיפרבולה: אם בוחרים, ו-, אז באמצעות חישוב שיפועים ניתן להראות שתנאי ההקבלה מכתיב ש-Q תהא הנקודה. נקודה זאת מתקבלת גם מהגדרת הזווית ההיפרבולית כפונקציה לוגריתמית; הנקודה המתאימה לסכום הזוויות ההיפרבוליות שמתאימות לנקודות P_1 ו-P_2 היא, לפי הזהות, הנקודה.
בלוקו
בלוקו (באלבנית: Blloku) היא שכונה בטירנה, בירת אלבניה, ששימשה בעבר כרובע המגורים של צמרת השלטון במדינה. הרובע שוכן דרומית לנהר הלאנה וצפונית לפארק הלאומי.
יחסי אינדונזיה–טורקמניסטן
תחום חברתי-תרבותי
בתחום החברתי-תרבותי, לשתי המדינות אין עדיין הסכם שיתוף פעולה בתחום החברתי-תרבותי והתיירותי. עם רקע תרבותי ודתי ניתן לממש אפשרות לשיתוף פעולה אינטנסיבי. מסיבה זו, יש צורך לבחון אפשרויות שונות של שיתוף פעולה חברתי-תרבותי על מנת לעודד מגעים מוגברים של יחסי שיתוף פעולה, הן בין ממשלות והן בין עמי שתי המדינות.
עמיחי (יישוב)
עמיחי היא התנחלות במתכונת של יישוב קהילתי דתי בגוש שילה, שנבנה עבור מפוני עמונה. היישוב מוקם על גבעה במזרח גוש שילה ומצפון לעמק שילה, בין שבות רחל לעדי עד. בגבעה סמוכה מתקיים מאז 2011 מאחז בשם "גאולת ציון".
היסטוריה
ב-21 בפברואר 2018 הוצבו ביישוב 36 קראוונים שנועדו למגורי התושבים עד להשלמת בניית בתי הקבע.
בשנת 2019 החלו להיבנות בתי הקבע הראשונים ביישוב ועוד רבים נמצאים בשלבי תכנון.
לווית
השפה
לשפות האנטוליות יש מספר מאפיינים המבדילים אותן מהשפות ההודו-אירופאיות, כמו: אין הבחנה בין לשון זכר ללשון נקבה; שני זמנים דקדוקיים בלבד: עבר והווה־עתיד; שני מינים דקדוקיים: חי ודומם; אין הבחנה בין עיצור קולי לעיצור אטום - לדוגמה, אין הבחנה בין ד' (d) ל- ת' (t). החוקרים מעלים השערות למקור ההבדל בין השפות: אפשרות אחת היא שהשפות האנטוליות איבדו חלק מהתכונות של השפות ההודו-אירופאיות. אפשרות אחרת היא שהחוסר הזה היה חלק מהשפה המקורית מלכתחילה, ולשפות ההודו-אירופאיות האחרות התווספו במשך הזמן רכיבים חדשים.
פסטיבל הזמר והפזמון 1974
השיר שזכה בתחרות הוא "הבלדה על ברוך ג'מילי" בביצוע של שלמה ארצי ולהקת גברת תפוח. במהלך חלוקת הפרס קם ג'מילי ונופף בגאווה ולמחרת רעשה הארץ על עידוד לונדליזם.
מרגריטה רוסה דה פרנסיסקו
ביוגרפיה
בשנת 2002 שיחקה בסרט הטלוויזיה המקסיקני "פידל", סרט ביוגרפי אודות שליט קובה פידל קסטרו, לצד גאל גרסיה ברנאל.
מלגשים
ההבדלים במוצא האתני בולטים בין תושבי הגבהים ואלו שבשפת הים. בנוסף קיימים הבדלים בהיסטוריה הפוליטית שלהם. בשלהי המאה ה-18 ובתחילת המאה ה-19 מלכי השבט מרינה איחדו את כל הנסיכויות שלהם וכפו את שלטונם גם על שכניהם, בני בצילאו. מאוחר יותר הצליחו להרחיב את שליטתם על מרבית אזורי שפת הים. ההתנגדות הצבאית ובסוף תבוסתם של תושבי שפת הים הביאו להישארותם במעמד נחות תחת חסות של הברית מרינה-בצילאו.
ואמרתי לעצב הנני
רקע
השיר חובר בשנת 1952 הולחן והקולט לראשונה על ידי המלחין יוסי מוסטקי בשנת 1967, כאשר הוא מנוגן בגיטרה בלבד על יד מוסטקי עצמו. בהמשך השתמש מוסטקי באותו הלחן בביצוע השיר "באר שבע עירי" למילותיה של תלמה אליגון. בשנת 1969 ביקש מוסטקי להקליט את ביצועו לשיר, כחלק מהתקליט "מוסטקי איש באר שבע שר את שיריו". אולם ילן-שטקליס סרבה לתת לכך את הסכמתה, עקב סכסוך אשר התנהל בינה לבין חברת התקליטים סי בי אס ישראל, אשר הוציאה את תקליטו של מוסטקי, בעקבות כך כתבה תלמה אליגון מילים חדשות ללחן והם הוקלטו בתקליט.
קפטן טום מור
You'll Never Walk Alone
ב-16 באפריל, לציון השלמת ההליכה 100 פעמים לאורך הגינה, מייקל בול שר בשידור חי ב-BBC את השיר You'll Never Walk Alone לכבודו של מור. השיר נערך לסינגל בהשתתפות מייקל בול, מור עצמו, ומקהלת "NHS Voices of Care", ויצא כעבור יום על ידי חברת התקליטים דקה, כשכל הכנסותיו מוקדשים ל-NHS. ב-24 באפריל השיר הגיע למקום הראשון במצעד הסינגלים הבריטי. מור הוא האדם המבוגר ביותר ששיר שלו הגיע למקום הראשון במצעד הסינגלים הבריטי.
ראובן ששון
הרב ראובן ששון הוא רב ציוני דתי. כיהן כראש ישיבת ההסדר ברמת השרון, כרב קהילת 'ראשית' במקום, וכר"מ בישיבת רמת גן. מעביר שיעורים רבים בישיבות ומקומות שונים ומחבר ספרים תורניים. כתב עבור הרב חיים כהן (המכונה "הרב החלבן") את סדרת הספרים "טללי חיים". כתב את סדרת הספרים "באור פניך" של מכון "מלאה הארץ דעה".
ביוגרפיה
בשנת התשס"ט הקים את ישיבת ההסדר ברמת השרון כשלוחה של ישיבת רמת גן. הישיבה הוקמה כחלק מהגרעין החינוכי המקומי, של בוגרי ישיבת מצפה יריחו. משכנה של הישיבה היה בבית הכנסת "בר יוחאי" שבשכונת מורשה, ועבר לרחוב החלוץ. בשנת התשע"ד נפתח בה כולל דיינות שבראשו עמד הרב אורי גנץ, כיום ראש ישיבת קדומים. בישיבה כ-90 תלמידים, מתוכם כ-25 אברכים. נשיא הישיבה הוא הרב נחום רכל.
החל משנת תש"פ מוציא ספר אחת לחודשיים בסדרת "באור פניך", בנושאים שונים. סביב ספרים אלה התפתחה קהילה של אנשים המנויים לתוכנית זו.
הלאסי
הלאסי (בהונגרית: Halászi) הוא כפר במחוז גיור-מושון-שופרון, שבצפון-מערב הונגריה.
SU-85
פיתוח ועיצוב
העדיפות הראשונה של המפתחים הייתה לפתח תותח ארוך קנה כמו תותח ה-88 מ"מ הגרמני, שיוכל לחדור את השריון של הטיגר. במבחני שדה שנעשו על ידי הסובייטים התברר כי גם תותח הנ"מ בקוטר 85 מ"מ וגם תותח השדה מדגם A-19 בקוטר 122 מ"מ מסוגלים לחדור את הטיגר. צוות הפיתוח בראשותו של פ. פטרוב (Fyodor Petrov) נתבקש לפתח תותח 85 מ"מ חדש אשר ישתמש באותה התחמושת של תותח הנ"מ 85 מ"מ, ויורכב על כלי משוריין. לאחר שניסיון להרכיב את תותח ה-122 מ"מ על התותח מתנייע SU-122 בתור ה-SU-122P נכשל בגלל משקלו של התותח, פנו המפתחים להרכבת התותח החדש של פטרוב, ה־D-5 בקוטר 85 מ"מ על ה-SU-122.
טטיאנה בקלצ׳וק
לפי פורבס, נכון לאוגוסט 2021, טטיאנה בקלצ׳וק הייתה האישה העשירה ביותר ברוסיה עם הון של 13 מיליארד דולר.
טינקרבל והסוד הקסום
עלילה
כשהסערה נפסקת, טינקרבל נפרדת מליזי על מנת לחזור למחנה הפיות. כשטינקרבל באה לעוף חזרה למחנה, היא שומעת שליזי מנסה להיות עם אביה שעסוק במחקר שלו, וכמו כן בתיקון הנזילות הרבות שיש בבית הקיץ. בשביל שיהיה לאביה של ליזי יותר זמן אליה, טינקרבל מחליטה להישאר וכל הלילה מתקנת את הנזילות שבבית. כשמסיימת לתקן את הניזלות, היא משחררת פרפר שבוי, אשר התכוון ד"ר גריפיטס להראות במוזיאון. למחרת בבוקר, ליזי מתרגשת לשמוע שהדליפות פסקו, כאשר אביה מאשים אותה בשחרור הפרפר ושולח אותה לחדרה. כדי לעודד אותה, טינקרבל מלמדת את ליזי לעוף עם אבק פיות, דבר שעושה רעש ובלאגן וגורם לאביה להיכנס לחדרה. כשמבקש מליזי לספר לה מה קרה, היא מספרת לו בדמעות על טינקרבל, אך ד"ר גריפיטס עדיין מסרב להאמין לה. כשהיא מתעצבנת מכך, טינקרבל מציגה את עצמה ונוזפת באביה של ליזי, לתדהמתו הרבה.
גיירצ'קה
גיירצ'קה (בהונגרית: Győröcske) הוא כפר קטן על גדות נהר הטיסה במחוז סבולץ'-סטמאר-ברג שבצפון מזרח הונגריה. הוא היישוב הקטן ביותר במחוז.
הכפר ואזורו מיושבים לסירוגין מאז המאה ה-13.
גביע הפדרציה 2018
העברות לקראת שנת 2019
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
פרידריק ויליאם מקמוני
חיים אישיים
בהיעדרותו, האמן האמריקאי הגולה ויל היקוק לאו, שבילה את הקיץ בז'ברני, פיתח רומן עם אשתו של מקמוני - מרי. כשנפטרה אשתו של לאו, הם התחתנו בשנת 1909.
פרידריך ויליאם מקמוני נפטר מדלקת ריאות בשנת 1937, בן 73. הוא קבור בבית הקברות פרנקליף, הרטסדייל, מחוז ווסטצ'סטר, קברו אינו מסומן.
אולמות הכנס של באת'
אירועים כאלה זכו לתיאור ברומנים של ג'יין אוסטן, שהתגוררה בבאת' עם הוריה ואחותה בין 1801 ל-1805. שני הרומנים שלה שעלילתם מתרחשת בבאת', מנזר נורת'אנגר והטיית לב, פורסמו ב-1818 ושניהם מזכירים את אולמות הכנס. צ'ארלס דיקנס ביקר גם כן בבאת' פעמים אחדות. הוא ערך אירועי הקראה ציבוריים באולמות הכנס, והזכיר אותם בספרו רשומות מועדון הפיקוויקים, שיצא לאור ב-1837.
קאצ'ה'ס נק
תנועה ותחבורה
העיירה נמצאת ליד הכביש הלאומי A4. בנוסף, באזור העיירה פועל שדה התעופה קאצ'ה'ס נק.
מוזיאון מסילות הברזל הרוסיות
מוזיאון מסילות הברזל הרוסיות (ברוסית: Музей железных дорог России) ממוקם ליד תחנת הרכבת בלטיסקי (Baltiysky) בסנקט פטרבורג והוא אחד ממוזיאוני הרכבות הגדולים בעולם. המוזיאון הוקם בשנת 1978, אם כי האתר הנוכחי שלו ותצוגת התערוכות נפתחה לציבור ב-1 בנובמבר 2017. המוזיאון מבצע שימוש במבנה ששימש כתחנת תיקון קטרים מהמאה ה-19 שנבנה בשנים 1857–1858, אולם המוזיאון מכיל גם בניין שני ובו אזורי תצוגה נוספים.
I Did Something Bad
קדם-פזמון שני
קדם-הפזמון השני משתנה בצורה משמעותית מקדם-הפזמון הראשון. כאן, היא מספרת על גבר שהיא נפרדה ממנו והוא בתגובה אמר לה לא "לזרוק דבר טוב", תוך שהיא השיבה שהוא חצה את הגבולות ופגע בה. לפיכך, היא מרגישה שהיא "לא חייבת לו שום דבר". מה שכן, היא שרה, על כך שהוא היה צריך לצפות את הפגיעה ושהיא כפי שכבר נאמר, לא חייבת לו שום דבר.
ויילה בולקלוב
מקורו של המועדון בחלק הצפוני של העיירה ויילה, ואצטדיונה המקומי נקרא אצטדיון ויילה שנבנה ב-2008. צבעי המועדון הם אדום ולבן החל משנת 1911, והקבוצות היריבות הכי בולטות של המועדון הם אורהוס גימנסטיקפוינין ואליאנס קלוב הורסנס שהן יריבות אזוריות של המועדון.
היריון ולידה בישראל
קדם היריון
בקהילות שונות בישראל, במיוחד בקהילה החרדית, טרם הנישואים הזוג מבצע בדיקה גנטית על-מנת לוודא כי לילוד לא יהיו בעיות רפואיות או גנטיות. במקרים מסוימים השדכנים והשדכניות כבר מחזיקים בנתוני הזוג ומפגישים רק בין אלו שנמצאו מתאימים מבחינות אלו. כדאי לקיים גם בדיקת פוריות. אם רופא המשפחה או רופא הנשים לא הודיע ולא ביקש מזוג לאחר נישואיהם לבצע בדיקה גנטית], וגם אם לא ביקש לבצע בדיקת מי שפיר לאחר הכניסה להיריון ונולד תינוק בעל מום, ההורים יכולים לתבוע את הרופא בטענה להולדה בעוולה ואי כשירותו ומקצועיותו של הרופא שלא ביצע את מלאכתו כהלכה והפנה את ההורים לבדיקות המתאימות.
שון אופריי
ביוגרפיה
אופריי נולד בג'ורג'יה, והתגלה ב-2006 באמצעות תמונה מנשף בבית ספרו שפורסמה במייספייס. לאחר מכן כיכב בקמפיינים של ג'ורג'ו ארמני, ורסצ'ה, דולצ'ה וגבאנה ו-H&M, הופיע בתצוגות אופנה בין היתר של ז'יבנשי ואיב סן-לורן.
אוניברסיטת טוונטה
האוניברסיטה מעורבת ב.
אורוגוואי במלחמת העולם השנייה
גם לאחר החלפת הנשיא אלפרדו בלדומיר בנשיא חואן חוזה דה אמזגה מאותה המפלגה, שמרה אורוגוואי על הנייטרליות. בפברואר 1945, חודשים ספורים לפני סיום המלחמה, אורוגוואי חתמה על הכרזת האומות המאוחדות והכריזה מלחמה על גרמניה ויפן.
מדיניות ממשלת אורוגוואי
המאמץ המלחמתי גרם לעלייה בביקוש למשאבים של אורוגוואי, ביניהם בשר, צמר ועורות. העלייה במכירות הביאה לשגשוג באורוגוואי והאיצה את ההתאוששות שלה מהשפל הגדול. ממשלת אורוגוואי אימצה מדיניות פרו-בריטית, אולם במקביל התעקשה לשמור על נייטרליות צבאית. לדוגמה, נשיא אורוגוואי, אלפרדו בלדומיר, הטיל וטו על ההצעות להלאים מפעלים בבעלות זרה, בעיקר בריטית, וכן דאג לייעד חלק מהייצור לבריטניה.
אדמירל גרף שפה
לבסוף, ב-17 בדצמבר הורו הרשויות באורוגוואי לאדמירל גרף שפה לצאת מהנמל. בפני הנס לנגסדורף עמדו שלוש אופציות: להילחם עד מוות, לנסות להגיע לבואנוס איירס הסמוכה, שם היה יכול לבצע תיקון ארוך יותר, או להטביע את הספינה ולהציל את הצוות, כאשר אפשרות זו, על פי עדויות, לא הייתה בהסכמתו של היטלר.
אות'רין לוסי
שנים מאוחרות יותר: המורשת של לוסי
באפריל 1988 ביטלה אוניברסיטת אלבמה רשמית את גירושה של לוסי. היא נרשמה לתואר שני בחינוך בשנה שלאחר מכן וקיבלה תואר שני במאי 1992. במהלך טקס הכניסה, אוניברסיטת אלבמה חשפה דיוקן שלה באיגוד הסטודנטים. בכיתוב נכתב "היוזמה והאומץ שלה זכו בזכותם של סטודנטים מכל הגזעים ללמוד באוניברסיטה. היא אחות לחברותא זטה פי בטא."
SES (חברה)
היסטוריה
באוגוסט 2020 נחתם חוזה עם בואינג לבניית לוויינים מסדרה O3b mPOWER. שיגור לווייני הסידרה צפוי להסתיים בשנת 2024.
מועתז עיסא בראשים
אלוף עולם באולם
בפברואר 2014 זכה בראשים בפעם שלישית ברציפות באליפות אסיה באתלטיקה באולם, כשעבר גובה של 2.36 מטר. במרץ 2014 זכה בראשים במדליית זהב באליפות העולם באולם שנערכה בסופוט, פולין לאחר שעבר גובה של 2.38 מטר ללא פסילות והקדים את אוחוב שעבר את אותו הגובה אך רק בניסיון השלישי ואת אנדריי פרוטסנקו מאוקראינה.
2018
באליפות העולם באולם שנערכה בברמינגהאם, בריטניה במרץ 2018 זכה במדליית כסף בתוצאה של 2.33 מטר, אחרי דניל ליסנקו (2.36 מטר) ולפני מתיאוש פז'יבילקו מגרמניה (2.29 מטר).
2022
באליפות העולם שנערכה ביוג'ין, אורגון ארצות הברית ביולי 2022 זכה בפעם השלישית ברציפות במדליית זהב בתוצאה של 2.37 מטר, לפני וו סאנג-הייוק מקוריאה הדרומית (2.35 מטר) ואנדריי פרוטסנקו מאוקראינה (2.33 מטר).
גאורגי קוסטדינוב
קריירת מועדונים
ב-16 בינואר 2012 קוסטדינוב חתם בלודוגורץ ראזגרד. ב-18 במרץ 2012 קוסטדינוב ערך את הופעת הבכורה שלו בלודוגורץ בניצחון 0–5 נגד סבטקיטסה טרגובישטה בו גם הבקיע את שער הבכורה שלו במועדון. בסיום העונה קוסטדינוב זכה עם לודוגורץ באליפות שהיו גם הגביעים הראשונים בקריירה שלו.
אדן גאטי
אחרי המלחמה
גאטי הובא למנוחות בבית הקברות היהודי ברחוב קוזמה בבודפשט. בעיר הולדתו הרחוב הקרוי על שמו שומר על זכרו.
קרלוס לוז
קרלוס קוימברה דה לוז (בפורטוגזית: Carlos Coimbra da Luz; 4 באוגוסט 1894 - 9 בפברואר 1961) היה מדינאי ברזילאי, ששימש כיושב ראש בית הנבחרים של ברזיל בשנת 1955 ושר המשפטים והפנים של ברזיל בשנת 1946. הוא כיהן בתור נשיא ברזיל בפועל למשך שלושה ימים בין ירידתו של קפה פיליו מהתפקיד עקב בעיות רפואיות להחלפתו בידי ממלא המקום נראו דה אוליביירה.
ויויאן וסטווד
השפעה תרבותית
עיצוביה של וסטווד הופיעו בסרט משנת 2008 "סקס והעיר הגדולה".
הגבירות מל'אנגול'ן
בית חדש
כדי לוודא שלא ייאלצו להינשא בניגוד לרצונן, השתיים החליטו להתרחק מאוד מבתי משפחותיהן. הן עברו קודם לאנגליה, אך בסופו של דבר השתקעו בוויילס, בבית בסגנון נאו-גותי בשם "פלאס נוויד'" (Plas Newydd) ליד העיירה ל'אנגול'ן (Llangollen).
קומורו (הונגריה)
יהודי קומורו
יהודים חיו בקומורו במאה ה-18 ובמאה ה-19. החל משנת 1867 הייתה הקהילה כפופה לקהילת מאנדוק, בשנת 1944 נרצחו יהודים רבים מהכפר בשואת יהודי הונגריה
אובססיה (סדרת טלוויזיה)
הפקה
הסדרה בת ארבעת הפרקים תוארה כ"מותחן אירוטי".
הר הול (שטח חסות רוס)
הר הול (באנגלית: Mount Hall ) הוא הר המתנשא מעל הקצה הדרומי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.
אטילה צולר
אטילה קורנליוס צולר - Attila Cornelius Zoller ( 13 ביוני 1927 – 25 בינואר 1998) היה גיטריסט ג'אז יליד הונגריה.
רוברטו בולניו
ביוגרפיה
בולניו נולד בסנטיאגו, בירת צ'ילה. אביו היה נהג משאית ומתאגרף ואמו הייתה מורה. ב-1968 עקר עם משפחתו למקסיקו עזב את הלימודים והחל לעבוד כעיתונאי ולהיות פעיל בארגוני שמאל. בולניו שוטט בעולם, ונדד בין צרפת, מקסיקו, צ'ילה ואל סלוודור עד שלבסוף השתקע בספרד. במשך רוב חייו בולניו כתב שירה, ורק בשנות הארבעים לחייו עבר לכתיבת פרוזה, מתוך תקווה שכך יוכל לתמוך במשפחתו. בשנות חייו האחרונות הספיק לכתוב כמות נכבדת של רומנים וסיפורים, אשר זכו להערכה רבה. בולניו מת בברצלונה בגיל חמישים בשל בעיות בכבד בזמן שהמתין להשתלת כבד חדש; הוא סבל מהתדרדרות במצבו הבריאותי זמן רב לפני כן והשאיר הוראות לגבי מה שיש לעשות עם כתביו לאחר מותו.
כוכב רחוק
הרחבה של הפרק האחרון של הספרות הנאצית באמריקה. הרומן מסופר על ידי משורר צ'ילאני החי בגלות באירופה ומגולל את מעלליו של אלברטו רואיז טאגלה, משורר, צלם, טייס ואמן קונספטואלי הזוכה לתהילה אומנותית אדירה בחסות הדיקטטורה הצבאית של הגנרל פינושה בצ'ילה. טאגלה בורח לאירופה בעקבות סדרת פשעים שנקשרו בשמו ובלש הדולק בעקבותיו פונה אל המספר בבקשה שיעזור לו לאתר את הפושע הנמלט. תורגם לעברית על ידי טל ניצן ב-2006.
מסיה פיין
רומן אשר מתרחש בפריז ב-1938 ועוסק במהפנט פייר פיין המתבקש לטפל במשורר הפרואני ססאר ואייחו הסובל משיהוקים כרוניים. במהלך נסיונותיו להבין את המתרחש סביבו פיין נתקל ברופאים עוינים, זוג ספרדים מאיים ומהפנט מתחרה העובד בשירותו של פרנקו. הוא חווה שורת התרחשויות מסתוריות וסוריאליסטיות ברחובות פריז ובמבניה הנדמים כמבוך ללא מוצא. הספר נכתב על ידי בולניו ב-1981 או 1982.
סמל חבל הבסקים
סמל חבל הבסקים הוא סמלה הרשמי של הקהילה האוטונומית חבל הבסקים שבספרד.
הסמל אומץ על ידי ממשלת חבל הבסקים ב-1936, אולם נאסר לשימוש לאחר הפסדם של הרפובליקנים, ובתוכם הבסקים, במלחמת האזרחים בספרד ועלייתו לשלטון של פרנסיסקו פרנקו. ב-1978 חזר הסמל לשימוש חוקי.
Día de Cataluña
היסטוריה
בעבר, החגיגות כללו טקס הלוויה ותפילה בכנסיית סנטה מריה דל מאר. ב-1886 נאסרו החגיגות על מנת שלא יהפכו ללאומניות וגדולות יותר. בעבר, ספגו החגיגות ביקורת קשה מהמפלגה הרפובליקנית בקטלוניה בשל אופים הדתי רבים אך למרות זאת ממשיכים לחגוג את החג כסמל להגנה על זכויות האזרח והעצמאות בקטלוניה.
ייעור
עבודות הייעור בעשורים הראשונים של מדינת ישראל
בעשורים הראשונים של המדינה, נוכח אבטלה גדולה, ארגן משרד העבודה ומימן עבודות יזומות בקנה מידה גדול. בשנות החמישים נטלו עולים חדשים, רובם מעדות המזרח חלק בעבודות פיתוח הייעור. ימי עבודה רבים הוקצבו להכשרת שטחי קרקע באמצעות עבודות ניקוז, שימור קרקע, סיקול וחידוש שטחים נטושים. כמו כן בוצעו מפעלי השקיה בהיקף ניכר.
סוסומו טונגאווה
סוסומו טונגאווה (ביפנית: 利根川 進; נולד ב־6 בספטמבר 1939 בנגויה) הוא ביוכימאי ואימונולוג יפני, זוכה פרס נובל לפיזיולוגיה או לרפואה לשנת 1987 על גילוי המנגנון הגנטי שמוביל למגוון הנוגדנים. אף שזכה בפרס נובל על עבודתו בתחום האימונולוגיה, טונגאווה הוא ביולוג מולקולרי בהכשרתו. כמו כן, בהמשך חייו חקר את הבסיס המולקולרי והתאי ליצירת זיכרון. הוא ייסד את המכון לחקר הלמידה והזיכרון ב מכון הטכנולוגי של מסצ'וסטס בבוסטון. טונגאווה נבחר לחבר חוץ של האקדמיה הלאומית למדעים של ארצות הברית.
מפרשן אטלנטי
מאפיינים
זהו דג טורף הניזון מדגים קטנים יותר, בעיקר סרדינים, מקרל ואנשובי אך גם מסרטנים שונים וסילוניות.
ארנשט טריגר
ראש הממשלה
ב-1923, כאשר התפטרה ממשלתו של יילמאר ברנטין, ממשלת הסוציאל-דמוקרטים הראשונה בעולם שעלתה לשלטון בבחירות, מינה גוסטב החמישי (במסגרת אחד השרידים האחרונים של הסמכות שהייתה עדיין בידיים מלכותיות) את טריגר לעמוד בראש הממשלה. לטריגר הייתה את ההזדמנות לקבל את תפקיד ראש הממשלה כבר ב-1920, אך מהלך זה נמנע אז על ידי לינדמן, שהעדיף לראות ממשלה לא-פוליטית לפני הבחירות שעמדו להיערך אז.
הסוגיה העיקרית שעמדה על הפרק בתקופת כהונתו של טריגר כראש הממשלה הייתה שאלת הביטחון. כמנהיג ממשלת מיעוט, ניסה טריגר להגיע לפתרון על בסיס תמיכה רחבה פתרון חכם. ניסיון זה כשל עקב חוסר תמיכה הן מהסוציאל-דמוקרטים והן מהליברלים. בבחירות שנערכו ב-1924 עלתה התמיכה במחנה הימין, ואף על פי כן, היה זה ברנטין שהרכיב את הממשלה הבאה, בעקבות הישגים גדולים אף יותר עבור הסוציאל-דמוקרטים. סיבה נוספת לזכותו של ברנטין הייתה סבירות הפתרון שהציג לסוגיית הביטחון שזכה לתמיכה הן מהליברלים והן מהסוציאל-דמוקרטים.
גרהם נורטון
ילדות ונעורים
נורטון נולד בשם גרהם ויליאם ווקר ב-4 באפריל 1963 בעיירה קלונדלקין, מחוז דבלין, לוויליאם "בילי" (נפטר ב-2000), נציג מכירות של מבשלת גינס ורודה ווקר. יש לו אחות גדולה, פאולה. הוא גדל במשפחה פרוטסטנטית (הכנסייה של אירלנד) בעיירה הקתולית ברובה בנדון שבמחוז קורק, שלדבריו גרמה לו להרגיש מעט מבודד. משפחתו של אביו הייתה ממחוז וויקלו, ואילו אמו היא ילידת בלפסט. הוא גילה במהלך פרק משנת 2007 בסדרה "מי אתה חושב שאתה?" שאבותיו הישירים של אביו היו אנגלים, שמקורם ביורקשייר לפני שהיגרו לאירלנד ב-1713.
נורטון למד בתיכון ב-Bandon Grammar School במערב קורק ולאחר מכן באוניברסיטת קולג' קורק, שם בילה שנתיים בלימודי אנגלית וצרפתית בשנות ה-80, אך לא השלים את לימודיו. מאוחר יותר קיבל תואר דוקטור לשם כבוד מהאוניברסיטה ב-2013. בסוף שנות ה-80, הוא עבר ללונדון כדי ללמוד בבית הספר המרכזי לנאום ודרמה. הוא גם עבד כמלצר באותה תקופה. עם הצטרפותו לאיגוד השחקנים, הוא בחר בשם נורטון (שם הנעורים של סבתא רבתא שלו) כשם המשפחה החדש שלו, כיוון שכבר היה שחקן בשם גרהם ווקר המיוצג על ידי האיגוד.
ב-BBC
במאי 2010, הוא השתתף בתוכנית ארוחת הבוקר של כריס אוונס ב-BBC Radio 2. מאוחר יותר באותו חודש, אושר כי הוא יחליף את משבצת השבת בבוקר של ג'ונתן רוס באותה תחנה.